૩ કિલો ચરસની ડિલીવરી આપી આણંદ પહોંચેલા 'ડિલીવરીમેન'ને નાર્કોટીકસ બ્યુરોએ ઝડપી લીધા બાદ રાજકોટ પોલીસને આપેલી અધકચરી 'ટીપ્સ'ના અંકોડા મેળવી એસઓજીની ટુકડીએ સફળતા મેળવી : મહેબુબ ઠેબાને અજમેર દરગાહ નજીક જમ્મુ-કાશ્મીરના યાકુબખાન સાથે મીટીંગ થયા બાદ ચરસનું બીજુ કન્સાઈનમેન્ટ મોકલ્યું હતું: તાજેતરમાં આવેલુ ૩ કિલો ચરસ ઉપરાંત અગાઉનો પાંચ કિલો જથ્થો મળી આઠ કિલો ચરસ કબ્જેઃ મહેબુબ ઠેબા, ઈલિયાસ સોરા, જાવેદ દલ, રફીક ઉર્ફે મેમણ લોયાને દબોચી લેવાયા : નશાકારક દ્રવ્યોના ધંધાનું રાજકોટનું મુખ્ય પાત્ર મહેબુબ ઠેબાઃ ઉપરના મજલે રહેતા બનેવી જાવેદ દલના ઘેરથી પણ ચરસનો જથ્થો મળ્યોઃ આ ઉપરાંત રફીક ઉર્ફે મેમણના ઘરમાંથી ૫ કિલોથી વધુ ચરસ કબ્જે : ચરસનો જથ્થો 'જાંગડ માલ' તરીકે મોકલાતો હતોઃ પાછળથી કાશ્મીર રાજકોટની એક આંગડીયા પેઢી મારફત રૂપિયા ટ્રાન્સફર થતાઃ રાજકોટ પોલીસે તબક્કાવાર ઉંડી તપાસ હાથ ધરી : મોબાઈલના ચોક્કસ લોકેશન મળ્યા બાદ હેડ કોન્સ. આર. કે. જાડેજા, કોન્સ. ચેતનસિંહ ગોહિલ, વિજેન્દ્રસિંહ ઝાલા, જીતુભા ઝાલા, ફિરોઝભાઇ રાઠોડ અને ક્રિપાલસિંહની ટુકડી આરોપીઓના રહેણાક ઉપર ત્રાટકીઃ